Diari Oficial de la Generalitat Valenciana


Sumari del DOGV 8340, del 17-07-2018 (2018/6915)

RESOLUCIÓ de 2 de juliol de 2018, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims d'aplicació en la vaga convocada per la Federació d'Empleades i Empleats dels Serveis Públics d'UGT-PV per al personal de les empreses de l'Associació de la Comunitat Valenciana d'Empreses d'Ambulàncies (ACVEA).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8340

Data del DOGV
:   17-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6915


Data del document
:   02-07-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * vaga

RESOLUCIÓ de 2 de juliol de 2018, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims d'aplicació en la vaga convocada per la Federació d'Empleades i Empleats dels Serveis Públics d'UGT-PV per al personal de les empreses de l'Associació de la Comunitat Valenciana d'Empreses d'Ambulàncies (ACVEA). [2018/6915]  
  
  
El conseller d'Economia Sostenible, Sectors Productius, Comerç i Treball i, per delegació de firma, la directora general de Treball i Benestar Laboral, en data de 2 de juliol de 2018, han resolt els serveis mínims d'aplicació en la vaga del personal de las empreses de l'Associació de la Comunitat Valenciana d'Empresaris d'Ambulàncies (ACVEA), convocada des del dia 3 de juliol de 2018 amb caràcter indefinit. Als efectes del seu total coneixement, el contingut íntegre de la dita resolució es troba en la següent adreça http://www.indi.gva.es/web/dg-trabajo.  
  
La part dispositiva de la referida resolució de 2 juliol de 2018, estableix:  
  
Primer  
Als efectes previstos en article 10.2 del Reial decret llei 17/1977, de 4 de març, i disposicions concordants, s'estableixen els serveis essencials mínims que hauran de prestar-se pel personal afectat mentre dure la situació de vaga convocada, objecte d'aquests actuacions, per als dies i hores convocades, en els termes que a continuació s'especifiquen:  
  
S'estableixen uns serveis essencials mínims consistents en:  
- El 100 % del servei habitual, per al transport sanitari urgent prestat per les ambulàncies SAMU, explants i trasllats d'emergència greu per catàstrofes o similars.  
- El 80 % del servei habitual en el SVB, sense que en les seues funcions queden compreses aquelles que no tinguen la consideració d'urgències.  
- El 60 % del servei habitual per al transport prestat per les ambulàncies TNA (transport no assistit), amb prioritat per als trasllats dels pacients oncològics, els sotmesos a proves diagnòstiques, radioteràpia, quimioteràpia i el tractament d'hemodiàlisi, així com les altes hospitalàries que requerisquen el seu trasllat en llitera.  
L'ocupació dels equips que integren els serveis mínims tindran caràcter rotatori.  
A les empreses afectades, oït el comité de vaga, correspondrà l'aplicació d'aquests serveis, així com els altres de caràcter essencial no previstos en aquest acte, que hauran de prestar-se amb els mitjans personals estrictament necessaris per a assegurar la seua prestació en condicions de màxima seguretat, i les parts es responsabilitzaran del compliment d'aquests serveis essencials mínims.  
  
Segon  
El que disposen els apartats anteriors d'aquesta resolució, no suposarà cap limitació dels drets que la normativa reguladora de la vaga reconega al personal en la dita situació no empleat en la cobertura dels serveis mínims establits, ni tampoc afectarà la tramitació o efectes de les peticions que motiven la vaga.  
  
Tercer  
Notifiqueu la resolució als serveis competents de la Conselleria de Sanitat Universal i Salut Pública, als sindicats convocants i a l'Associació de la Comunitat Valenciana d'Empresaris d'Ambulàncies.  
  
  
Quart  
Aquesta resolució tindrà efectes immediats des de la data de la seua notificació a les parts interessades.  
  
Amb la notificació s'advertirà a les parts el dret que els assisteix de recórrer la present resolució davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa la Llei 29/1998, de 13 de juliol, reguladora de la jurisdicció contenciosa administrativa, dins del termini dels deu dies hàbils següents a la seua notificació, en la forma prevista en els articles 115 i següents de la mencionada llei.  
  
València, 2 de juliol de 2018.- El conseller d'Economia Sostenible, Sectors Productius, Comerç i Treball, p. d. f. (R del conseller d'Economia Sostenible, Sectors Productius, Comerç i Treball de 27.07.2015), la directora general de Treball i Benestar Laboral: Cristina Moreno Fernández.